ai4bharat/Pralekha huggingface dataset:
سماجی انصاف اور تفویض اختیارات کی وزارت
جناب تھاور چند گہلوت نے سیوروں اور زمین دوز سیپٹک ٹینکوں کی مہلک صفائی کے موضوع پر منعقدہ پین انڈیا ورکشاپ کا افتتاح کیا
نئی دہلی 03 اکتوبر ۔سماجی انصاف اورتفویض اختیارات کے وزیر جناب تھاور چند گہلوت نے سیوروں اور سیپٹک ٹینکوں کی مہلک صفائی کی روک تھام کے موضوع پرمنعقدہ پین انڈیا ورکشاپ کا افتتاح کیا ہے۔اس ورکشاپ کا اہتمام سماجی انصاف اورتفویض اختیارات کی وزارت کے تحت قومی صفائی کرمچاری فائننس اینڈ ڈیولپمنٹ کارپوریشن  کی جانب سے مشرقی دلی میونسپل کارپوریشن (ای ڈی ایم
سی  کے منیجنگ ڈائریکٹر جناب کے نرائنن اور سماجی انصاف اور تفویض اختیارات کی وزارت کے سینئیر افسران اور ای ڈی ایم سی کے سینئیر افسران بھی اس موقع پر موجود تھے۔
اس موقع پر اظہار خیال کرتے ہوئے جناب تھاور چند گہلوت نے کہا ہے کہ وہ سیوروں اور سیپٹک ٹینکوں کی مہلک صفائی کی روک تھام سے متعلق ورکشاپ کے اہتمام کے اس یادگار موقع پر اس کا ایک حصہ بننے پر مسرت کا احساس کررہے ہیں۔یہ اہتمام 2 اکتوبر 2018 مہاتما گاندھی کی 150 ویں سالگرہ کے سلسلے سے شروع ہونے والی سال بھر چلنے والی یادگاری تقریبات کا ایک جزو بھی ہے اور یہ تقریبات 2 اکتوبر 2019 تک جاری رہیں گی۔
انہوں نے کہا کہ گاندھی جی صفائی ستھرائی کے تئیں بہت زیادہ فکر مند رہا کرتے تھے۔وہ چاہتے تھے کہ صفائی ستھرائی کو آج سے ایک صدی قبل ہی بھارت کے لئے ایک ترجیح کی حیثیت حاصل ہوجائے ۔جب ملک آج سے شروع ہونے والی ایک سالہ تقریبات کا اہتمام کررہا ہے اور یہ اہتمام مہاتما گاندھی کی یاد میں کیا جارہا ہے ، یہ بات ازحد مناسب اور معقول ہے کہ ہم صفائی ستھرائی کے معاملے میں اپنی جانب سے بڑھ چڑھ کر حصہ لیں اور ان کا بھی خیال کریں جو یہ اہم فریضہ انجام دیتے ہیں ۔لہٰذا سماجی انصاف اوراختیار کاری کی وزارت نے اس سلسلے میں اس مدت کے دوران این ایس کے ایف ڈی سی کے توسط سے مختلف النوع سرگرمیوں کو انجام دینے کا منصوبہ وضع کیا ہے۔ ان سرگرمیوں کے تحت ہاتھوں سے انسانی غلاظت اٹھانے والوں کا سروے اور ان کی باز آبادکاری کا اہتمام ، سیوروں اورسیپٹک ٹینکوں کی صفائی کے مہلک کا م کاسد باب اورصفائی ستھرائی سے وابستہ کارکنان کی ہنر مندی میں اضافہ ، پانچ روزہ تربیتی پروگرام کے اہتمام کے ذریعہ ایسے کارکنان اورکوڑا کرکٹ چننے والوں کی حالت کبو بہتر بنانا جیسے امور شامل ہیں۔
جناب گہلوت نے کہا کہ کہ دلی اور گردو نواح میں رونما ہونےوالی صفائی ستھرائی کارکنان کی حالیہ اموات سے وہ بہت متاثر ہوئے ہیں۔ ان کی وزارت نے ملک بھر میں میونسپل افسروں ،سینی ٹیشن انسپکٹروں ،سینئیر سینی ٹیشن کارکنان اور ٹھیکیداروں کو اس مسئلے کی سنگینی کے تئیں بیدار کرنے کے لئے ورکشاپوں کے اہتمام کی پہل قدمی کی ہے۔انہوں نے کہا کہ ایک طرف ہم سیوروں کی صفائی کے پورے عمل کو میکانائزیشن متعارف کراکے اور ضروری تدارکی اقدامات انجام دے کر قابو میں لاسکتے ہیں۔ساتھ ہی ساتھ یہ تجویز بھی رکھی جاسکتی ہے کہ ہر ایک میونسپل ادارے کو سیپٹک ٹینکوں کی صفائی کے عمل کو منظم بنانے کے لئے معقول اورمناسب کارروائی کرنی چاہئے کیونکہ سیپٹک ٹینکوں کی صفائی کے دوران متعدد افراد موت کا شکار بن جاتے ہیں۔
وزیر موصوف نے امید ظاہر کی کہ سماجی انصاف اورتفویض اختیارات کی وزارت ، صفائی ستھرائی کارکنان ، مقامی شہری اداروں کے افسران وغیرہ براہ راست اوربالواسطہ سیوروں اورسیپٹک ٹینکوں کی صفائی کے سلسلے میں از خود ہوش مندی سے کام لیں گے اورسیوروں اورسیپٹک ٹینکوں کی صفائی کے دوران رونما ہونے والے حادثات اوراموات کا منظرنامہ خاطر خواہ اور جامع طریقے پر تبدیلی سے ہمکنا رہوگا۔
۰۰۰۰۰۰۰۰۰۰۰
م ن ۔س ش ۔رم
U-5121
(Visitor Counter : 42
سٹرک ٹرانسپورٹ اور شاہراہوں کی وزارت
این ایچ اے آئی نے جنگلات میں داخلے کے راستوں پر فاسٹ ٹیگ کی بنیاد پر ادائیگیوں کی سہولت دستیاب کرائی
جنگل کے علاقے میں داخل ہونے والی گاڑیوں کے لیے بغیر کسی رکاوٹ کے اور موثر داخلےکے عمل کو آسان بنانے کے لیے، انڈین ہائی ویز مینجمنٹ کمپنی لمیٹڈ  ایک کمپنی ، جسے قومی شاہراہوں کی ہندوستانی اتھارٹی  نے الیکٹرانک ٹولنگ کرنے کے لیے شامل کیا ہے، نے ناگ ارجناساگر-سریسیلم ٹائیگر ریزرو کے ساتھ مفاہمت کی ایک یادداشت  پر دستخط کیے ہیں۔ آندھرا پردیش اور تلنگانہ کی ریاستوں میں۔ اس اقدام کا مقصدجنگلات کے داخلی راستوں پر فاسٹ ٹیگ پر مبنی ادائیگی کا نظام فراہم کرنا ہے اور ٹائیگر ریزرو کے مختلف داخلی راستوں پرفاسٹ ٹیگ کے ذریعے ایکو سسٹم مینجمنٹ کوآرڈینیشن  فیس کی وصولی کے فائدے کو بڑھانا ہے۔
فاسٹیگ سسٹم ریڈیو فریکوئنسی آئیڈنٹیفکیشن  ٹیکنالوجی کو استعمال کرتا ہے تاکہ ٹول پلازوں پر خودکار ٹول ادائیگیوں کو فعال کیا جا سکے اور تمام 4 پہیہ گاڑیوں اور اس سے اوپر کی گاڑیوں پر فاسٹیگ کو پورے ہندوستان میں لازمی قرار دیا گیا ہے۔ جنگل میں داخلے کے مقامات پر فاسٹیگ کی بنیاد پر ادائیگیوں کو فعال کرنے سے، تفریحی سفر کرنےوالے ا فراد لمبی قطاروں اور تاخیر سے بچ سکتے ہیں، جس سے وہ بغیر کسی پریشانی کے ان علاقوں کی قدرتی خوبصورتی اور جنگلی حیات کا مزہ لے سکتے ہیں۔
آئی ایچ ایم سی ایل اور محکمہ جنگلات کے درمیان یہ شراکت داری ،پائیدار سیاحت کو فروغ دینے اور جنگل کے داخلی مقامات پر گاڑیوں کی بھیڑ بھاڑ میں تخفیف کرتے ہوئے قدرتی وسائل کے تحفظ کی جانب ایک اہم قدم ہے۔
وزارات ثقافت
وزیراعظم نے اترپردیش کے گریٹرنوئیڈا میں پنڈت دین دیال اپادھیائے انسٹی آف آرکیالوجی کا افتتاح کیا
نئی دہلی،10/مارچ وزیر اعظم جناب نریندر مودی نے گذشتہ روز اترپردیش کے گریٹرنوئیڈا میں پنڈت دین دیال اپادھیائے انسٹی ٹیوٹ آف آرکیالوجی کا افتتاح کیا۔ انھوں نے کیمپس میں پنڈت دین دیال اپادھیائے کے مجسمے کی نقاب کشائی کی اور انھیں گلہائے عقیدت بھی پیش کیے۔ بعد ازاں انھوں نے انسٹی ٹیوٹ کے کیمپس میں دین دیال میوزیم کا دورہ کیا۔ اس موقع پر اترپردیش کے وزیر اعلیٰ یوگی آدتیہ ناتھ اور ثقافت کے مرکزی وزیر مملکت  ڈاکٹر مہیش شرما بھی موجود تھے۔
وزیر اعظم نے اس موقع پر ایک اجتماع سے خطاب کرتے ہوئے کہا کہ نوئیڈا مکمل طور پر تبدیل ہوچکا ہے۔ نوئیڈا اب ترقی کے لیے اور نوجوانوں کے روزگار کے مواقع پیدا کرنے کے لیے جانا جاتا ہے۔ انھوں نے مزید کہا کہ نوئیڈا کو اب میک اِن انڈیا کے ہب کے طور پر فروغ دیا جارہا ہے۔ اس پس منظر میں وزیر اعظم نے نوئیڈا میں مختلف الیکٹرانک کمپنیوں سمیت دنیا کی بڑی موبائل فیکٹریوں کا تذکرہ کیا۔
وزیر اعظم نے کہا کہ ملک کا سب سے بڑا ہوائی اڈہ اترپردیش کے جیور میں تعمیر کیا جارہا ہے۔ اس کی تکمیل کے بعد اس سے نہ صرف لوگوں کی رہائشی زندگی سہل ہوگی بلکہ اس سے اترپردیش کو اقتصادی سہولیات بھی فراہم ہوں گی۔ وزیر اعظم نے پنڈت دین دیال اپادھیائے انسٹی ٹیوٹ آف آرکیالوجی کا افتتاح کرتے ہوئے کہا کہ یہ انسٹی ٹیوٹ ملک کے طلبا کے ساتھ ساتھ دنیا بھر کے ریسرچ اسکالرس کو جدید سہولیات فراہم کرائے گا۔
وزیر اعظم نے کہا کہ ایک نیا بھارت تیار کیا جارہا ہے۔ انھوں نے مزید کہا کہ یہ 125 کروڑ بھارتیوں کی حمایت اور قوت کی بدولت ممکن ہوسکا ہے۔ وزیر اعظم نے دہشت گردی کے خلاف نبردآزما فوجیوں کو سلامی دیتے ہوئے کہا کہ حکومت دہشت گردی کے خلاف مسلسل سخت فیصلے لیتی رہے گی۔
اس سے قبل استقبالیہ خطبے میں ثقافت کے وزیر مملکت  ڈاکٹر مہیش شرما نے مختلف بنیادی ڈھانچہ پروجیکٹوں کا افتتاح حکومت کی ترقیاتی پالیسی کا آئینہ دار ہے۔ دین دیال اپادھیائے کے خوابوں کا تذکرہ کرتے ہوئے انھوں نے کہا کہ یہ پروجیکٹ قوم کے عظیم لیڈر کے خوابوں کی تعبیر ہیں۔
اترپردیش کے وزیر اعلیٰ یوگی آدتیہ ناتھ نے اس موقع پر وزارت ثقافت کو مبارک باد دی اور ریاست کے لیے انسٹی ٹیوٹ کے تحفے کے لیے شکریہ ادا کیا۔
پچیس ایکڑ پر محیط اسٹیٹ آف دی آرٹ انسٹی ٹیوٹ پر 289 کروڑ روپئے کی لاگت آئی ہے۔ انسٹی ٹیوٹ کی تھری اسٹار الٹرا ماڈرن گرین بلڈنگ جدید ترین ٹیکنالوجیوں سے آراستہ ہے۔ اس انسٹی ٹیوٹ میں 1000 نشستوں پر مشتمل آڈیٹوریم، ایک اوپن ایئر تھیٹر اور ایک آرکیالوجیکل میوزیم ہے۔ انسٹی ٹیوٹ آف آرکیالوجی وزارت ثقافت کا ایک اکاڈمی شعبہ ہے۔
۔ ۔ ۔ ۔ ۔ ۔ ۔ ۔ ۔ ۔

U. No. 1525
(Visitor Counter : 60
سائنس اور ٹیکنالوجی کی وزارت
ایس سی ٹی آئی ایم ایس پی سائنس دانوں نے کووڈ -19 کے مریضوں کی جانچ کے لئے چھوت سے مبرا کرنے والے بوتھ تیار کئے
جانچ کا یہ بوتھ مریضوں کی جانچ کے لئے ٹیلی فون کے بوتھ جیسا چاروں طر ف سے بند ہے اور اس عمل کے دوران ڈاکٹر چھوت سے محفوظ رہتا ہے کیونکہ وہ مریض کے براہ راست رابطے میں نہیں آتا
بوتھ کے اندر تنسیب شدہ یو وی لائٹ ہر مریض کے نکل جانے کے بعد پورے بوتھ کو جرثوموں سے پاک کردیتی ہے
ڈی ایس پی کے سکریٹری پروفیسرآشوتوش شرما کا کہنا ہے کہ ایک ازحد دانشمندی سے تیار کیا گیا تحفظاتی بوتھ جس میں شفاخانوں کے تمام سازو سامان دستیاب ہیں، چھوت کی روک تھام اور ترسیل کے تئیں ایک اچھا قدم ہے
نئی دہلی،8؍اپریل،سری چترا ترونال انسٹی ٹیوٹ فار میڈیکل سائنسز اینڈ ٹیکنالوجی  جو حکومت ہند کے تحت سائنس اور ٹیکنالوجی کے محکمے  کے زیر اختیار ایک خود مختار ادارہ ہے، اس ادارے نے کووڈ – 19 کے مریضوں کی جانچ پڑتال کے لئے ایک مخصوص چھوت سے مبرا جانچ پڑتا بوتھ تیار کیا ہے۔
مذکورہ اختراعی اور چھوت سے مبرا جانچ پڑتال بوتھ اس انداز سے بنایا گیا ہے کہ اس بوتھ کے اندر ڈاکٹر مریض کے براہ راست رابطے میں نہیں آتا اور بوتھ ٹیلی فون بوتھ کی طرح چاروں طرف سے بند ہے اور اس طرح سے جرثوموں کی ترسیل نہیں ہوتی۔ یہ بوتھ ایک لیمپ، ایک ٹیل فین ، ایک ریک اور ایک الٹرا وائلٹ  لائٹ سے آراستہ ہے۔
اس بوتھ میں لگی ہوئی یو وی لائٹ ہر ایک مریض کے نکل جانے کے بعد پورے بوتھ کو جرثوموں سے مبرا بنادیتی ہے۔ تنسیب شدہ یووی لائٹ کی ویب لینتھ 254 این ایم ہے اور اس کے اندر 15 واٹ کی ریٹنگ رکھی گئی ہے جو مؤثر طریقے سے تین منٹ کے وقفے کے اندر بیشتر وائر لوڈ کا خاتمہ کردیتا ہے۔ بوتھ کے اندر دستانوں کا ایک جوڑا فراہم کرایا گیا ہے جس کی مدد سے مریض کا جسمانی معائنہ کیا جاتا ہے اور اس کے علاوہ سائڈ فریم میں بنا ہوا داخلے کا راستہ اس انداز سے وضع کیا گیا ہے کہ اس چیمبر کے اندر اسٹیتھو اسکوپ اندر لایا جاسکے، اس طریقے سے ڈاکٹر اس اسٹیتھو اسکوپ کو مریض کے جسم پر رکھ کر اس کے دل کی دھڑکن اور تنفس کی رفتار کا اندازہ کر سکتا ہے۔
معائنہ کے بعد مریض سے کہا جاتا ہے کہ وہ چیمبر سے باہر چلا جائے اور اس کے باہر جانے کے بعد یو وی لائٹ روشن کردی جاتی ہے جو تین منٹ تک روشن رہتی ہے۔ جب چیمبر کے اندر یو وی ایسکپوزر کا عمل مکمل ہو جاتا ہے تو اگلے مریض کو چیمبر میں آ نے کی اجازت دی جاتی ہے اور یہ سلسلہ جاری رہتا ہے۔ اس جانچ پڑتال بوتھ میں اس کی لمبائی چوڑائی 210 سینٹی میٹر  ایکس 150 سی زیم  ایکس 120 سینٹی میٹر  کے لحاظ سے رکھی گئی ہے جو مریضوں کے لئے بہتر گنجائش فراہم کرتی ہے۔
ڈاکٹروں اور ہراول دستے کے طبی کارکنان کو ان کی سلامتی کے لئے اعلی ترین معیارات کی فراہمی ، جب وہ اس از حد چھوت والے وبائی مرض کے مریضوں کے رابطے میں ہوں، یقینا ایک اہم ترجیح ہے۔ از حد دانشمندی کے ساتھ تیار کیا گیا یہ تحفظاتی بوتھ شفاخانے میں دستیاب سازوسامان سےآراستہ ہے، ڈی ایس ٹی کے سکریٹری پروفیسر آشوتوش شرما نے کہا ہے کہ یہ اس سمت میں اٹھا گیا ایک اچھا قدم ہے۔
ایس سی ٹی آئی ایم ایس ٹی کے اختراع کاروں کی ایک ٹیم میں جناب مرلی دھرن سی ، وی ، جناب رمیش بابو وی، ڈاکٹر ڈی ایس ناگیش ، ای آر سورب ایس نائب، ای آر اروند کمار پرجاپتی ، ڈاکٹر شیو کمار کے گی وی شامل ہیں اور مصنوعی داخلی اعضاء  اور ایکسٹرا کارپوریئل ڈیوائسز شعبے  ، ایس سی ٹی آئی ایم ایس ٹی کے اراکین بھی شامل ہیں۔ اس جانچ پڑتال بوتھ کے لئے تکنیکی لوازمات پہلے سے ہی فلاحی ٹیک انڈسٹریز تریوندرم کو منتقل کردئے گئے ہیں۔

۔۔۔۔۔۔۔۔۔۔۔۔۔۔۔۔۔۔

U-1534
(
وزارت دفاع
ڈی آرڈی او نے اندرون ملک تیارکردہ زمین سے زمین پر مارکرنے والے روایتی ‘پرلے ’ میزائیل کی دوسری پرواز کا کامیاب تجربہ کیا
دفاعی تحقیق وترقی کے ادارے  23دسمبر ، 2021کو اڈیشہ کے ساحل کے نزدیک ڈاکٹراے پی جے عبدالکلام جزیرے سے اندرون ملک تیارکردہ زمین سے زمین پرمارکرنے والے روایتی میزائیل پرلے کی پرواز کادوسرا کامیاب تجربہ کیا۔ پہلی بار کسی بیلسٹک میزائیل کی دو مسلسل تجرباتی پروازیں دومسلسل دنوں میں کامیابی کے ساتھ انجام دی گئی ہیں ۔ اس تجرباتی پرواز کے تمام مشن مقاصد حاصل کرلئے گئے ۔ اس تجرباتی پرواز سے میزائیل کے دونوں نظاموں کے اشتراک کی طاقت کا پتہ لگتاہے ۔
آج کی تجرباتی پرواز میں ، میزائیل پرلے کی زیادہ بھاری ہتھیار لے چلنے اور مختلف دوریوں کی مارکرنے کی صلاحیت کو جانچا گیاتھا ، تاکہ اس ہتھیار کے درست نشانے اور ہلاکت خیزی کا اندازہ لگایاجاسکے ۔ اس پرواز کی نگرانی تمام رینج سینسرز اور آلات کے ذریعہ کی گئی ، جن میں ٹیلی میٹری ، راڈاراور الیکٹروآپٹک ٹریکنگ سسٹم جو پورے مشرقی ساحل پرنصب کئے گئے ہیں اور امپکیٹ پوائنٹ کے نزدیک تعینات نچلی رینج والے جہاز شامل ہیں ۔
وزیردفاع جناب راج ناتھ سنگھ نے ڈی آرڈی او اور اس سے وابستہ ٹیم کے ارکان کو دونوں یک بعد دیگرے تجرباتی پروازوں کو کامیابی کے ساتھ انجام دینے کے لئے مبارکباد دی ہے ۔ دفاعی تحقیق وترقی کے محکمے کے سکریٹری اور ڈی آرڈی او کے چیئرمین ڈاکٹرجی ستھیش ریڈی نے اس معاون ٹیم کی ستائش کرتے ہوئے کہا کہ اس کامیاب تجرباتی پرواز کے ذریعہ ملک نے دفاعی تحقیق وترقی کے میدان میں اپنی مضبوط قوت ارادی اورترقیاتی صلاحیتوں کو منوالیاہے ۔
بھارت کا مسابقتی کمیشن
سی سی آئی نے کمپٹیشن ایکٹ 2002  کےسیکشن 31 کے تحت بولی سروسزڈویژن  لمٹیڈ  اور اے سی ایس اے گلوبل لمٹیڈ  سے اڈانی پراپرٹیز پرائیویٹ لمٹیڈ کے ذریعہ ممبئی انٹرنیشنل ائیر پورٹ لمٹیڈ  میں حصص کے حصول کی منظوری دی
نئی دہلی 15 نومبر۔کمپٹیشن کمیشن آف انڈیا  نے کمپٹیشن ایکٹ 2002  کے سیکشن 31 کے تحت بولی سروسزڈویژن لمٹیڈ  اور اے سی ایس اے گلوبل لمٹیڈ  سے اڈانی پراپرٹیز پرائیویٹ لمٹیڈ  کے ذریعہ ممبئی انٹر نیشنل ائیر پورٹ لمٹیڈ  میں حصص کے حصول کو منظوری دی ہے ۔
مجوزہ امتزاج کا تعلق پی ایس ڈی اے اور اے سی ایس اے سے اے پی پی ایل کے ذریعہ ایم آئی اے ایل کے 23.5فیصد اکویٹی حصص کے حصول سے ہے ۔ اے پی پی ایل نے بی ایس ڈی اے سے ایم آئی اے ایل کے 13.5فیصد اکویٹی حصص اور اے سی ایس اے سے ایم آئی اے ایل کے 10فیصد اکویٹی حصص کے حصول کی تجویز پیش کی ہے ۔
حصص حاصل کرنے والا یعنی اے پی پی ایل اڈانی گروپ کا ایک رکن ہے ، جو بنیادی ڈھانچے کا ایک متنوع گروپ ہے ۔ اے پی پی ایل غیر منقولہ املاک کو چھوڑنے یااسے پٹے پر دینے اور اشیا کے تھوک کاروبار میں مصروف عمل ہے ۔ اے پی پی ایل کے پاس متعددذیلی تنظیمیں ، ایسوسی ایٹ اور مشترکہ منصوبے والی کمپنیاں /ادارے ہیں ، جو قابل تجدید ذرائع سے توانائی اور ایل پی جی ٹرمنل سیٹ اپ کا استعمال کرتے ہوئے رئیل اسٹیٹ کے کاروبار ، مالی خدمات اور بجلی کی پیداوار میں مصروف ہیں ۔
ممبئی میں رجسٹرڈ پبلک کمپنی ایم آئی اے ایل کا ہدف ممبئی میں چھتر پتی شیواجی انٹر نیشنل ائیر پورٹ  کو چلانے، رکھ رکھاؤ ،ترقی دینے ،ڈیزائننگ ، تعمیر کرنے ، اپگریڈ کرنے ، تجدید کاری کرنے ، مالی اعانت اور بندوبست کرناہے ۔ اس کی خدمات میں ہوائی نقل وحمل سے متعلق سرگرمیاں شامل ہیں ،جیسے ٹرمنل کا کام کاج ، ائیروے کی سہولیات وغیرہ ۔
کمیشن نے ایکٹ کی دفعہ 31  کے تحت مجوزہ امتزاج کو منظوری دے دی ہے ۔
۰۰۰۰۰۰۰۰۰۰۰۰۰۰۰۰۰۰۰۰۰
U-5112
(Visitor Counter : 32
وزیراعظم کا دفتر
وزیراعظم نے، شری بدھ دیو داس گپتا کے انتقال پر ،تعزیت کا اظہار کیا
نئی دہلی 10جون2021: وزیر اعظم جناب نریندرمودی نے فلم ساز، مفکراور شاعر شری بدھ دیو داس گپتا کے انتقال پر گہرے رنج وغم کا اظہار کیا ہے۔ ایک ٹویٹ میں وزیر اعظم نے کہا :’’ شری بدھ دیو داس گپتا کے انتقال سے دکھی ہوں ۔ان کی مختلف کارگزاریوں نے سماج کے تمام طبقوں کو متاثر کیا ہے۔ وہ فلم ساز کےعلاوہ ایک ممتاز مفکر اور شاعر بھی تھے۔دکھ کی اس گھڑی میں میرے خیالات ان کے کنبے اور سیکڑوں مداحوں کے ساتھ ہیں۔‘‘اوم شانتی !
عملے، عوامی شکایات اور پنشن کی وزارت
اے سی سی تقرری
نئی دہلی ،20ستمبر :کابینہ کی تقرری کمیٹی نے ماحولیات ، جنگلات اورماحولیاتی تبدیلی کی وزارت کے اسپیشل سکریٹری جناب انل کمارجین ، آئی اے ایس کی کوئلہ کی وزارت کے سکریٹری کی حیثیت سے تقرری کو منظوری دی ہے ۔ وہ سومنتاچودھری ، آئی اے ایس  کی جگہ لیں گے ۔
عملے، عوامی شکایات اور پنشن کی وزارت
ڈی اے آر پی جی کے سکریٹری نے مرکزی وزارتوں / محکموں اور ریاستی حکومتوں / مرکز کے زیر انتظام علاقوں کے شکایات افسران کے ساتھ کووڈ-19 عوامی شکایات کا جائزہ لیا
شہریوں پر مرکوز خدمات کی وقت کی پابندی کے ساتھ تقسیم کے ساتھ وبا کے دوران پابند وقت اور معیاری تدارک شکایات کی ضرورت پر زور دیا گیا
نئی دہلی، 6/مئی2021 ۔ انتظامی اصلاحات و عوامی شکایات کے محکمے  کے سکریٹری نے آج 84 مرکزی وزارتوں / محکموں اور ریاستوں / مرکز کے زیر انتظام علاقوں کے شکایات افسران کے ساتھ دو جائزہ میٹنگوں کی صدارت کی۔ انھوں نے وبا کے دوران پابندیِ وقت کے ساتھ شکایات کے تدارک کو یقینی بنانے کے لئے حکومت کے ذریعہ اپنائی گئی پالیسیوں پر روشنی ڈالی۔ ان میں وبا سے متعلق عوامی شکایات کی نگرانی کے لئے ایک مخصوص کووڈ-19 پورٹل کا آپریشن، ہر شکایت کو ایک مخصوص پہچان نمبر دینا، شکایتوں کو 11 زمروں میں تقسیم کرنا، شکایات کے تدارک کی مدت کو 60 دن سے کم کرکے تین دن کرنا، خودکار ای میل ریمائنڈرس، تجزیے پر غور کرنے کے لئے یومیہ بنیاد پر رپورٹ دینا شامل ہے۔ 30 مئی 2020 سے 3 مئی 2021 کی مدت میں ڈی اے آر پی جی کے مرکوز عوامی شکایات تدارک اور نگرانی نظام  پورٹل پر عوامی شکایات سے متعلق 1.92 لاکھ معاملات موصول ہوئے۔ ان میں سے 1.66 لاکھ معاملات کا ازالہ کردیا گیا ہے۔ مرکزی وزارتوں / محکموں نے 1.16 لاکھ عوامی شکایات کے معاملات اور ریاستوں / مرکز کے زیر انتظام علاقوں نے 0.50 لاکھ معاملات کا حل نکالا ہے۔ یکم مارچ 2021 سے 3 مارچ 2021 کی مدت میں سی پی جی آر اے ایم ایس پورٹل کو عوامی شکایات سے متعلق 14137 معاملات موصول ہوئے ہیں، ان میں سے 9267 معاملات کا نمٹارہ کردیا گیا ہے۔
ڈی اے آر پی جی کے سکریٹری نے کہا کہ سی پی جی آر اے ایم ایس اصلاحات کے جلد نفاذ میں لائحۂ عمل کو آگے رکھا گیا ہے۔ ان میں سی پی جی آر اے ایم ایس کے ساتھ ریاستی پورٹلوں کا ارتباط، سی پی جی آر اے ایم ایس کے ساتھ ضلع پورٹلوں کا ارتباط، شکایتوں کے اصل اسباب کا تجزیہ کرنا اور نظام سے متعلق اصلاحات کرنا اور اپیلیٹ اتھارٹی سسٹم کا موثر نظام قائم کرنا شامل ہے۔ انھوں نے سبھی شکایات افسروں سے درخواست کی کہ وہ وبا کے دوران شکایات کے تدارک کے لئے شہری ارتکاز پر توجہ دیں۔
صحت اور خاندانی بہبود کی وزارت
ریاستوں اورمرکز کے زیرانتظام علاقوں میں کووڈ -19 سے بچاؤ والی خوراک کی دستیابی سے متعلق تازہ ترین صورت حال
ریاستوں اورمرکز کے زیرانتظام علاقوں میں 199.41 کروڑ سے زیادہ ویکسین خوراکیں فراہم کی گئیں
ریاستوں اورمرکز کے زیرانتظام علاقوں کے پاس تقریبا 6.75 کروڑ بچے ہوئے اور غیراستعمال شدہ ٹیکے اب بھی دستیاب ہیں
مرکزی حکومت پورے ملک میں کووڈ -19 سے بچاؤ کے لئے ٹیکہ کاری کے کام کی رفتار میں تیزی لانے اوراس کے دائرے میں توسیع کرنے کے تئیں عہدبند ہے ۔ کووڈ ۔19سے بچاؤ کے لئے عام ٹیکہ کاری کی مہم کا 16جنوری 2021 کو آغاز کیاگیاتھا۔ کووڈ-19 ٹیکہ کاری کی ہمہ گیری کے نئے مرحلے کاآغاز21 جون 2021 سے کیاگیاتھا۔ اس مہم میں ریاستوں اورمرکز کے زیرانتظام علاقوں کو مزید ٹیکے دستیاب کراکے اس مہم میں خاطرخواہ تیزی لائی گئی ہے تاکہ ریاستیں اورمرکزکے زیرانتظام علاقے بہترطورپر منصوبہ بندی کرسکیں اورویکسین کی سپلائی چین میں سہولت پیداکرسکیں ۔
ملک گیر ٹیکہ کاری مہم کے حصے کے طورپر حکومت ہند ، ریاستوں اورمرکز کے زیرانتظام علاقوں کو کووڈ ۔19سے بچاؤ کے ٹیکے بالکل مفت فراہم کرکے ان کی معاونت کررہی ہے ۔ کووڈ ۔19سے بچاؤ کے لئے عام ٹیکہ کاری مہم کے نئے مرحلے میں ، حکومت ہند ، ملک میں ویکسین مینوفیکچررس کے ذریعہ تیارکی گئی ویکسین کے 75 فیصد حصے کی خریداری کرکے انھیں ریاستوں اورمرکز کے زیرانتظام علاقوں کو بالکل مفت سپلائی کرے گی ۔
|
|
ویکسین کی خوراکیں
|
|

|
|
فراہم کی گئی خوراکیں
|
|
1,99,41,29,995
|
|
بچی ہوئی خوراکیں
|
|
6,75,31,140
حکومت ہند نے  کے ذریعہ اور ریاستی سرکار سے براہ راست خریداری کے زمرے کے تحت ریاستوں اور مرکز کے زیر انتظام علاقوں 199.41 کروڑ کے قریب  ویکسین کی خوراکیں دستیاب کرائی جاچکی ہیں۔
مزید برآں 6.75 کروڑ سے زیادہ بچی ہوئی اورغیراستعمال شدہ کووڈ-19 کی خوراکیں اب بھی ریاستوں اورمرکز کے زیر انتظام علاقوں کے پاس دستیاب ہیں، جن کو ا بھی استعمال کیاجانا ہے۔
ٹیکسٹائلز کی وزارت
آسٹریلیا میں ببّرا خواتین کے مرکزسے قبائلی خواتین کے ٹیکسٹائل فن کی بڑی تعداد میں اشیاء کی قومی دستکاری میوزیم اور ہست کلا اکیڈمی میں نمائش کی گئی
ٹیکسٹائل کی وزارت اور آسٹریلیائی ہائی کمیشن کی جانب سے جرچھرا : خشک موسم کی ہوا  کی نمائش کا انعقاد کیا گیا
ٹیکسٹائل کی وزارت آسٹریلیائی ہائی کمیشن ، نئی دلی کے ساتھ مل کر جی 20 ، 2023 کے لئے ممالک کو اکٹھا کرنے کے ہندوستان کے جذبے اور عوام کو جی 20 کے قریب لانے کے مقصدسے یکم مارچ سے 17 مارچ 2023 تک قومی دستکاری میوزیم اور ہست کلا اکیڈمی میں کپڑوں کے فن کی نمائش کی میزبانی کررہی ہے۔
جرچھرا : خشک موسم کی ہوا  کی نمائش میں ببّرا خواتین کے مرکز  سے قبائی خواتین کے ٹیکسٹائل فن کی بڑی مقدار میں اشیا کی نمائش کی گئی ، جو دنیا میں انتہائی دور دراز مقامات پر موجود آرٹ مراکز میں سے ایک ہے اوریہ آسٹریلیا کے شمالی علاقے میں ارہم لینڈ میں پائی جاتی ہیں۔
اس نمائش میں عصری ذرائع کا استعمال کرتے ہوئے قدیم داستانوں کو پیش کرنے والی خواتین کو دکھایا گیا ہے اور نمائش سے گزرتے ہوئے آپ کو ایسا محسوس ہوتا ہے کہ آپ شمالی آسٹریلیا کے قدیم ملک میں سفرکررہے ہیں۔
عنوان ، جرچھرا ، ایک استعارے کی نمائندگی کرتا ہے کہ کیسے ببّرا خواتین کے مرکز میں مختلف قبائلی ثقافتوں اورکہانیوں کو یکجا کیا گیا ہے ،ٹھیک ویسے ہی جیسے جرچھرا ہوائیں قبائلی لوگوں کو تقریب ،رقص اور ہزاروں برسوں کے لئے رسومات کی ادائیگی کی خاطر لوگوں کو یکجا کرتے ہوئے آیا ہے۔
این آئی ایف ٹی ، نئی دلی سے ڈاکٹر سدھا ڈھینگرہ اور پروفیسر روبی کیشیپ نے اس نمائش کا افتتاح کیا۔ محترمہ سنندا ڈاور اور محترمہ نرگس زیدی نے فن پاروں کی نمائش میں مدد کی ہے۔
وزارت دفاع
دفاع کے وزیر مملکت جناب اجے بھٹ نے نئی دہلی میں این آئی ایم اے ایس ٹیم کے ذریعہ شروع کی گئی پہلی چھ ملکی سائیکلنگ مہم کا اختتام کیا
ٹیم نے چھ جنوب مشرقی ایشیائی ممالک میں صرف 37 دنوں میں 5,374 کلومیٹر کا فاصلہ طے کر کے سائیکلنگ میں قومی ریکارڈ بنایا
دفاع کے وزیر مملکت جناب اجے بھٹ نے 15 مارچ 2023 کو نئی دہلی میں ’چھ ملکی سائیکلنگ مہم 2023‘ کو اختتامی جھنڈی دکھائی جس کا انعقاد نیشنل انسٹی ٹیوٹ آف ماؤنٹینیئرنگ اینڈ ایڈونچر اسپورٹس  دیرانگ کی ایک ٹیم نے کیا تھا۔ چار سروس اہلکاروں کی ایک ٹیم، جو اس وقت این آئی ایم اے ایس کے ساتھ تعینات ہے، جس کی قیادت ڈائریکٹر، این آئی ایم اے ایس کرنل رنویر سنگھ جموال کر رہے ہیں، نے 16 جنوری 2023 سے 06 مارچ 2023 تک چھ جنوب مشرقی ایشیائی ممالک - ویتنام، لاؤس، کمبوڈیا، تھائی لینڈ، ملائیشیا اور سنگاپور میں پہلی بار سائیکلنگ مہم کا آغاز کیا تھا۔ اس عمل میں، ٹیم نے چھ جنوب مشرقی ایشیائی ممالک میں صرف 37 دنوں میں 5,374 کلومیٹر کا فاصلہ طے کر کے سائیکلنگ میں ایک قومی ریکارڈ قائم کیا۔
دفاعی وزیر مملکت نے انتہائی برداشت اور لچک کا مظاہرہ کرنے اور سائیکلنگ مہم کو شاندار کامیابی سے ہمکنار کرنے کے لیے این آئی ایم اے ایس ٹیم کی ستائش کی۔ انہوں نے امید ظاہر کی کہ این آئی ایم اے ایس مزید مہم جوئی کے سفر کے ذریعے قوم کا نام روشن کرتا رہے گا۔
ٹیم نے مہم کا آغاز ویتنام میں ہنوئی سے کیا اور سنگاپور میں آئی این اے میموریل پر اس کا اختتام ہوا۔ اسے انتہائی موسمی حالات میں انجام دیا گیا جہاں ٹیم کے ارکان اوسطاً 9 سے 10 گھنٹے روزانہ سائیکل چلاتے تھے۔
ٹیم نے 10 سے زیادہ آثار قدیمہ/ یادگاروں کا دورہ کیا اور آزاد ہند فوج کے ہیروز کے ساتھ بات چیت کی، انڈین نیشنل آرمی کی قربانیوں اور بہادری کی کہانیوں جائزہ لیا۔ اس کے علاوہ، ٹیم نے ویتنام ماؤنٹ فانسیپن  کی بلند ترین چوٹی کو سر کیا۔ 03 مارچ، 2023 کو، سنگاپور میں ہندوستان کے ہائی کمشنر جناب پی کمارن نے مہم کی کامیاب تکمیل پر ٹیم کو مبارکباد دی۔ یہ ہندوستان کی جی-20 صدارت کے موقع پر اور ’آزادی کا امرت مہوتسو‘ کے ملک کے تھیم کے مطابق منعقد ہونے والے پروگراموں کا حصہ تھا۔
ریلوے کی وزارت
بھارتی ریلوے کل یعنی 07اگست 2020 سے ایک خصوصی ہفتہ واری پارسل ٹرین ‘‘ کسان ریل’’ کی شروعات کرے گا، جو کہ دیولالی ، سے داناپور، کے درمیان چلے گی
یہ قدم وزیرخزانہ کے ذریعے مرکزی بجٹ 21-2020 میں کئے گئے اعلان کی تکمیل ہے
امید ہے کہ یہ ٹرین جلد خراب ہونے والی پیداوار وں کی بلاروکاوٹ سپلائی چین کی سہولت فراہم کرے گی، جس سے کسانوں کو بہت مدد ملے گی، کیونکہ اس ٹرین کا مال بھاڑا ‘ پی’ اسکیل پر عام ٹرینوں کے پارسل ٹیرف کےبقدر ہی لیاجائےگا
نئی دلی، 7، اگست،مرکزی بجٹ 21-2020 میں وزیرخزانہ نے جلد خراب ہونے والی مصنوعات، جس میں دودھ، گوشت اور مچھلی شامل ہے، کیلئے بلا روک ٹوک نیشنل کولڈ سپلائی چین بنانے کا اعلان کیاتھا۔ یہ بھی کہا گیا تھا کہ انڈین ریلویز ایک کسان ریل کی شروعات کرے گا۔
جیسا کہ وزیرخزانہ کے ذریعے رواں سال کے مرکزی بجٹ میں اعلان کیاگیا ہے۔ انڈین ریلویز کل یعنی 7اگست 2020 کو صبح 11بجے دیولالی اور دانا پور کے درمیان دیو لالی سے پہلی کسان ریل شروع کر رہا ہے۔ زراعت و کسانوں کی بہبود، دیہی ترقیات اور پنچایتی راج کے مرکزی وزیر جناب نریندر سنگھ تومر اور ریل و صنعت و تجارت کے مرکزی وزیر جناب پیوش گوئل کے ذریعے ویڈیو کانفرنسنگ کے توسط سے اس ٹرین کو ہری جھنڈی دکھائی جائے گی۔ اس پروگرام میں مہاراشٹر کے دیگر معززین بھی شریک ہوں گے۔ یہ ٹرین ہفتہ وار بنیاد پر 1+10وی پی ایس کی شروعاتی ڈھانچے کے ساتھ چلے گی۔ یہ ٹرین 31گھنٹے 45منٹ کے دوران 1519کلومیٹر کا سفر طے کر کے اگلے دن 18بج کر 45منٹ پر دانا پور پہنچے گی۔
یہ ٹرین جلد خراب ہونے والی پیداواروں کی بلاروک ٹوک سپلائی چین کی سہولت فراہم کرے گی ۔ یہ ٹرین 2022تک کسانوں کی آمدنی دوگنی کرنے کے ہدف کو عملی شکل دینے کی شکل میں ایک قدم ہے۔ انڈین ریلویز کا مقصد کسان ریل کے افتتاح کے ساتھ کسانوں کی آمدنی دوگنی کرنے میں مدد کرنا ہے۔ یہ ٹرین کم وقت میں سبزیوں، پھلوں جیسی جلد خراب ہو جانے والی زرعی پیداواروں کو بازار میں لانے میں مدد کرے گی۔ فروزن کنٹینروں کے ساتھ اس ٹرین کے ذریعے جلد خراب ہونے والی چیزوں، جس میں مچھلی، گوشت اور دودھ شامل ہیں، کے لئے ایک بلا روک ٹوک نیشنل کولڈ سپلائی چین بنانے کی امید ہے۔
وسطی ریلوے میں واقع بھساول ڈویژن ایک زرعی ڈویژ ن ہے۔ ناسک اور قرب و جوار کے علاقوں میں بڑی مقدار میں تازہ سبزیاں، پھل، پھول،دیگر جلد خراب ہونے والی چیزیں، پیاز ، دیگرزرعی پیداواریں ہوتی ہیں۔ ان جلد خراب ہونے والی پیداواروں کو خاص طور پر پٹنہ، پریاگ راج، کٹنی، ستنا، وغیرہ علاقوں میں بھیجا جائے گا۔
اس ٹرین کا ناسک روڈ، منماڈ، جل گاؤں، بھساول، بُرہان پور، کھنڈوا، اٹارسی، جبل پور، ستنا، کٹنی، مانک پور، پریاگ راج، پنڈت دین دیال اپادھیائے نگر اور بکسر میں اسٹاپیج ہوگا۔
اہم دو اسٹیشنوں کے درمیان کے لئے کرایہ حسب ذیل ہے:
فی ٹن بھاڑا
|
|
ناسک روڈ؍دیولالی سے دانا پور
|
|
4001روپے
|
|
منماڈ سے دانا پور
|
|
3849روپے
|
|
جلگاؤں سے دانا پور
|
|
3513روپے
|
|
بھساول سے داناپور
|
|
3459روپے
|
|
بُرہان پور سےدانا پور
|
|
3323روپے
|
|
کھنڈواسے داناپور
|
|
3148روپے
انڈین ریلویز نے پہلے سنگل اسپیشل ریل گاڑیاں جیسے کیلا اسپیشل وغیرہ چلائی ہیں، لیکن یہ اب تک کی پہلی ملٹی کموڈٹی ٹرین ہوگی اورانار، کیلا، انگور وغیرہ جیسے پھل اور شملہ مرچ، پھول گوبھی، ڈرامسٹکس، پتاگوبھی، پیاز، مرچ جیسی سبزیاں لے کر جائے گی۔ مقامی کسانوں، لوڈروں، اے پی ایم سی اور افراد کے ساتھ فوری مارکٹنگ کی جا رہی ہے۔ مانگ کو جمع کیا جا رہا ہے۔ امید ہے کہ ٹرین کو اچھی طرح سے تحفظ دیا جائے گااور کسانوں کو بہت مدد ملے گی۔ اس ٹرین کا بھاڑا جنرل ٹرین ، کے پارسل ٹیرف کے مطابق لیاجائے گا۔